Gelson Fernandes
Želsonas Fernandešas (Gelson Fernandes; 1986 m. rugsėjo 2 d.) – iš Žaliojo Kyšulio kilęs Šveicarijos futbolininkas, saugas. Karjerą pradėjo FC Sion klube, kurio jaunimo komandoje treniravosi. 2007 m. perėjo į Manchester City, ten sužaidė 2 sezonus. Nuo 2009 m. rungtyniavo Prancūzijoje. Fernandešas žaidė Šveicarijos U-21 rinktinėje. Nacionalinėje komandoje debiutavo 2007 m. varžybose prieš Nyderlandus. Fernandešas 2010 m. pasaulio čempionate įmušė pergalingą įvartį į Ispanijos rinktinės vartus.